Henricus, Dei gracia, rex Anglie, dominus Hibernie, dux Normanie, Aquitanie et comes Andegavensis, omnibus ad quos presentes littere pervenerunt salutem. Sciatis nos dedisse, concessisse et hac carta nostra confirmasse, pro nobis et heredibus nostris, dilectis nobis in Christo abbati et conventui de Pontiniaco, viginti marcas sterlingorum, singulis annis percipiendas in perpetuum, de firma civitatis nostre Cantuarensis ad Pascha, per manus ballivorum nostrorum ejusdem civitatis, ad quatuor cereos continue ardentes sustentandos in ecclesia sua de Pontiniaco circa feretrum beati Edmundi confessoris ibidem. Et si forte contingat quod dicti abbas et conventus de Pontiniaco subtraherent dictos quatuor cereos, subtraherentur eis dicte viginti marce annue: Ita videlicet quod nichil de predictis viginti marcis percipient quandiu dictos cereos continue ardentes non invenerint. Hiis testibus: Raderio filio Nicholai, Bertramo de Cryoyl, magistro Willelmo de Kilkermy archidiacono Coventri (?) Roberto de Schotenduno, Roberto Valerendo, Willelmo de Chaeny, Villelmo Gernun, Raderio de Bakeput et aliis. Data per manum nostram apud Bruerias, quarto die novembris, anno regni nostri tricesimo sexto.